**Theophilus Curtis Ratliff**, nado o 17 de abril de 1973 en Demopolis, no condado de Marengo (Alabama) é un xogador profesional de baloncesto estadounidense. Mide 2,08 metros e xoga na posición de pivote.

Carreira
--------

### Universidade

Ratliff xogou ao baloncesto na Universidade de Wyoming, onde foi nomeado no mellor quinteto da Western Athletic Conference na súa última tempada universitaria e en dúas ocasións no quinteto defensivo da WAC. Finalizou a súa carreira nos Cowboys con 425 tapóns, a segunda mellor marca na historia da NCAA detrás dos 453 de Alonzo Mourning, e sendo un do cinco xogadores capaces de terminar o seu periplo universitario taponando 400 ou máis tiros. Ademais, posúe o terceiro mellor media de tapóns nunha tempada con 3,83 por partido por detrás de David Robinson (5.24) e Shaquille O'Neal (4.58). Ratliff finalizou décimo en rebotes e décimo quinto en anotación na historia de Wyoming e foi membro da selección norteamericana que disputou o campionato do mundo sub-22.

### NBA

Foi seleccionado na décimo oitava posición do Draft de 1995 por Detroit Pistons. Na súa primeira campaña na liga, liderou aos Pistons en tapóns con 116 e 1,55 por partido, finalizando o 19º na NBA. Ademais, fixo medias de 4,5 puntos, 4 rebotes e 17,4 minutos de xogo en 75 partidos. Na súa segunda tempada, liderou ao seu equipo en tapóns por segundo ano consecutivo, esta vez facendo 1,46 por noite.

Durante a tempada 1997-98, foi traspasado a Philadelphia 76ers xunto con Aaron McKie e unha primeira rolda de draft condicional por Jerry Stackhouse e Eric Montross. Nos Sixers xogou tres tempadas, chegando a ser elixido para disputar o All-Star Game de 2001, aínda que non puido xogar por lesión. Esa campaña foi a mellor de Ratliff na súa carreira, facendo 12,4 puntos e 8,3 rebotes en 50 partidos e chegando cos 76ers ás Finais da NBA. Antes de playoffs, un lesionado Ratliff foi traspasado a Atlanta Hawks xunto con Toni Kukoč, Nazr Mohammed e Pepe Sánchez por Dikembe Mutombo e Roshown McLeod.

Na tempada 2001-02 só puido xogar tres partidos por lesión, pero ao ano seguinte, xa recuperado, taponou 262 tiros e disputou 81 partidos. O 9 de febreiro de 2004, os Hawks enviárono a Portland Trail Blazers con Shareef Abdur-Rahim e Dan Dickau a cambio de Rasheed Wallace e Wesley Person. Nos Blazers pasou dúas tempadas e media, terminando a tempada 2003-04 cunha media de 3.6 tapóns por partido (4,4 nos 32 encontros que xogou nos Blazers). O 28 de xuño de 2006 volveu ser traspasado esta vez a Boston Celtics co seu compañeiro de equipo Sebastian Telfair e unha segunda rolda do draft de 2008 por Dan Dickau, Raef LaFrentz e os dereitos de Randy Foye.

En verán de 2007 foi traspasado a Minnesota Timberwolves no intercambio que enviaba a Kevin Garnett a Boston Celtics tras doce anos na franquía. Fichou o 4 de marzo de 2008 por Detroit Pistons tras ser cortado previamente polos Timberwolves, o que significaba a súa segunda etapa na franquía de Míchigan. En agosto de 2008 regresa aos Sixers, asinando por un ano e 1,4 millóns de dólares, o mínimo estipulado por convenio para xogadores veteranos. En xullo de 2009 ficha por San Antonio Spurs. e o 18 de febreiro de 2010 foi traspasado a Charlotte Bobcats a cambio dunha segunda rolda protexida do draft de 2016. Ratliff asinou con Los Angeles Lakers un contrato dun ano o 22 de xullo de 2010.

Notas
-----

1. ↑  "Source says Ratliff, Sixers agree to 1-year deal". Arquivado dende o orixinal o 22 de agosto de 2008. Consultado o 22 de agosto de 2008.
2. ↑  "Spurs sign veteran big man Ratliff from 76ers". *ESPN.com* (en inglés). 2009-07-25. Consultado o 2021-02-24.
3. ↑  "Bobcats acquire Theo Ratliff from Spurs". Arquivado dende o orixinal o 19 de febreiro de 2010. Consultado o 25 de outubro de 2010.
4. ↑  Lakers Sign theo Ratliff

Véxase tamén
------------

### Ligazóns externas

* Perfil en nba.com
* Estatísticas de Theo Ratliff Arquivado 26 de novembro de 2015 en Wayback Machine.

| * v
* c
* e
Draft da NBA 1995 |
| --- |
| Primeira Rolda | 
* Joe Smith
* Antonio McDyess
* Jerry Stackhouse
* Rasheed Wallace
* Kevin Garnett
* Bryant Reeves
* Damon Stoudamire
* Shawn Respert
* Ed O'Bannon
* Kurt Thomas
* Gary Trent
* Cherokee Parks
* Corliss Williamson
* Eric Williams
* Brent Barry
* Alan Henderson
* Bob Sura
* Theo Ratliff
* Randolph Childress
* Jason Caffey
* Michael Finley
* George Zidek
* Travis Best
* Loren Meyer
* David Vaughn
* Sherell Ford
* Mario Bennett
* Greg Ostertag
* Cory Alexander

 |
| Segunda Rolda | 
* Lou Roe
* Dragan Tarlać
* Terrence Rencher
* Junior Burrough
* Andrew DeClercq
* Jimmy King
* Lawrence Moten
* Frankie King
* Rashard Griffith
* Donny Marshall
* Dwayne Whitfield
* Erik Meek
* Donnie Boyce
* Eric Snow
* Anthony Pelle
* Troy Brown
* George Banks
* Tyus Edney
* Mark Davis
* Jerome Allen
* Martin Lewis
* Dejan Bodiroga
* Fred Hoiberg
* Constantin Popa
* Eurelijus Žukauskas
* Michael McDonald
* Chris Carr
* Cuonzo Martin
* Don Reid

 |


|  |  |
| --- | --- |
| Control de autoridades | 
* Wd: Q516314
* Basketball-Reference: ratlith01
* FIBA: 16985
* NBA: 689

 |